শুন লো শুন লো বালিকা, রাখ কুসুমমালিকা,

কুঞ্জ কুঞ্জ ফেরনু সখি, শ্যামচন্দ্র নাহি রে ॥

দুলই কুসুমমুঞ্জরি, ভমর ফিরই গুঞ্জরি,

অলস যমুন বহয়ি যায় ললিত গীত গাহি রে ॥

শশিসনাথ যামিনী, বিরহবিধুর কামিনী,

কুসুমহার ভইল ভার হৃদয় তার দাহিছে।

অধর উঠই কাঁপিয়া সখিকরে কর আপিয়া–

কুঞ্জভবনে পাপিয়া কাহে গীত গাহিছে ॥

মৃদু সমীর সঞ্চলে হরয়ি শিথিল অঞ্চলে

বালিহৃদয় চঞ্চলে কাননপথ চাহি রে ।

কুঞ্জ-পানে হেরিয়া অশ্রুবারি ডারিয়া

ভানু গায়– শূন্যকুঞ্জ, শ্যামচন্দ্র নাহি রে ॥