অমল ধবল পালে লেগেছে মন্দ মধুর হাওয়া ।  
দেখি নাই কভু দেখি নাই এমন তরণী-বাওয়া ।।  
কোন্‌ সাগরের পার হতে আনে কোন্‌ সুদুরের ধন  
ভেসে যেতে চায় মন,  
ফেলে যেতে চায় এই কিনারায় সব চাওয়া পাওয়া ।  
দেখি নাই কভু দেখি নাই এমন তরুণী-বাওয়া ।।  
পিছনে ঝরিছে ঝরঝর জল, গুরুগুরু দেয়া ডাকে,  
মুখে এসে পড়ে অরুণকিরণ ছিন্ন মেঘের ফাঁকে ।  
ওগো কান্ডারী, কে গো তুমি, কার হাসিকান্নার ধন  
ভেবে মরে মোর মন –  
কোন্‌ সুরে আজ বাঁধিবে যন্ত্র, কী মন্ত্র হবে গাওয়া ।  
দেখি নাই কভু দেখি নাই এমন তরণী-বাওয়া ।।