কত দিন ভাবে ফুল উড়ে যাবো কবে

যেথা খুসি সেথা যাবো ভারী মজা হবে ।

তাই ফুল একদিন মেলি দিল ডানা

প্রজাপতি হলো, তারে কে করিবে মানা!

রোজ রোজ ভাবে বসে প্রদীপের আলো

উড়িতে পেতাম যদি হ ত বড়ো ভালো।

ভাবিতে ভাবিতে শেষে কবে পেলো পাখা

জোনাকি হলো সে — ঘরে যায় না তো রাখা।

পুকুরের জল ভাবে, চুপ করে থাকি

হায় হায়, কী মজায় উড়ে যায় পাখী ।

তাই একদিন বুঝি ধোঁয়া-ডানা মেলে

মেঘ হয়ে আকাশেতে গেল অবহেলে ।

আমি ভাবি ঘোড়া হয়ে মাঠ হবো পার ,

কভু ভাবি মাছ হয়ে কাটিব সাঁতার।

কভু ভাবি পাখী হয়ে উড়িব গগনে।

কখোনো হবে না সে কি ভাবি যাহা মনে ?

পোস্ট