মন মোর মেঘের সঙ্গী

উড়ে চলে দিগ্‌দিগন্তের পানে

নিঃসীম শূন্যে শ্রাবণবর্ষণসঙ্গীতে

রিমিঝিম রিমিঝিম রিমিঝিম।।

মন মোর হংসবলাকার পাখায় যায় উড়ে

ক্বচিৎ ক্বচিৎ চকিত তড়িত-আলোকে।

ঝঞ্জনমঞ্জীর বাজায় ঝঞ্ঝা রুদ্র আনন্দে।

কলো-কলো কলমন্দ্রে নির্ঝরিণী

ডাক দেয় প্রলয়-আহ্বানে।।

বায়ু বহে পূর্বসমুদ্র হতে

উচ্ছল ছলো-ছলো তটিনীতরঙ্গে।

মন মোর ধায় তারি মত্ত প্রবাহে

তাল-তমাল-অরণ্যে

ক্ষুব্ধ শাখার আন্দোলনে।।