বসন্তপ্রভাতে এক মালতীর ফুল

প্রথম মেলিল আঁখি তার,

চাহিয়া দেখিল চারি ধার।।

উষারানী দাঁড়াইয়া শিয়রে তাহার

দেখিছে ফুলের ঘুম-ভাঙা।

হরষে কপোল তার রাঙা।।

মধুকর গান গেয়ে বলে,

‘মধু কই । মধু দাও দাও।

হরষে হৃদয় ফেটে গিয়ে ফুল বলে, ‘এই লও লও।

বায়ু আসি কহে কানে কানে

‘ফুলবালা, পরিমল দাও ।

আনন্দে কাঁদিয়া কহে ফুল,

‘যাহা আছে সব লয়ে যাও।

হরষ ধরে না তার চিতে

আপনারে চাহে বিলাইতে

বালিকা আনন্দে কুটি-কুটি

পাতায় পাতায় পড়ে লুটি।।