আজি এই গন্ধবিধুর সমীরণে

কার সন্ধানে ফিরি বনে বনে।।

আজি ক্ষুব্ধ নীলাম্বরমাঝে একি চঞ্চল ক্রন্দন বাজে।

সুদূর দিগন্তের সকরুণ সঙ্গীত লাগে মোর চিন্তায় কাজে–

আমি খুঁজি কারে অন্তরে মনে গন্ধবিধুর সমীরণে।।

ওগো, জানি না কী নন্দনরাগে

সুখে উৎসুক যৌবন জাগে।

আজি আম্রমুকুল সৌগন্ধে, নব পল্লব মর্মর ছন্দে

চন্দ্রকিরণ সুধা সিঞ্চিত অম্বরে অশ্রুসরস মহানন্দে

আমি পুলকিত কার পরশনে গন্ধবিধুর সমীরণে।।