অর্জুন । অহো, কী দুঃসহ স্পর্ধা !  
অর্জুনে যে করে অশ্রদ্ধা  
সে কোনখানে পাবে তার আশ্রয় !  
চিত্রাঙ্গদা । অর্জুন ! তুমি অর্জুন !  
(বালকবেশীদের দেখে সকৌতুক অবঞ্জায়)  
অর্জুন । হাহাহাহা হাহাহাহা, বালকের দল,  
মা’র কোলে যাও চলে, নাই ভয়।  
অহো, কী অদ্ভুত কৌতুক !

( প্রস্থান )  
চিত্রাঙ্গদা । অর্জুন ! তুমি অর্জুন !  
ফিরে এসো, ফিরে এসো,  
ক্ষমা দিয়ে কোরো না অসম্মান,  
যুদ্ধে করো আহ্‌বান !  
বীর-হাতে মৃত্যুর গৌরব  
করি যেন অনুভব-  
অর্জুন ! তুমি অর্জুন ।।