অয়ি ভুবনমনোমোহিনী, মা,  
অয়ি নির্মলসূর্যকরোজ্জ্বল ধরণী জনকজননিজননী ।।  
নীলসিন্ধুজলধৌতচরণতল, অনিলবিকম্পিত-শ্যামল-অঞ্চল,  
অম্বরচুম্বিতভালহিমাচল, শুভ্রতুষারকিরীটিনী ।।  
প্রথম প্রভাত উদয় তব গগনে, প্রথম সামরব তব তপোবনে,  
প্রথম প্রচারিত তব বনভবনে ঞ্জানধর্ম কত কাব্যকাহিনী ।  
চিরকল্যাণময়ী তুমি ধন্য, দেশবিদেশে বিতরিছ অন্ন–  
জাহ্নবীযমুনা বিগলিত করুণা পুণ্যপিযুষস্তন্যবাহিনী ।।