পাত্রখানা যায় যদি যাক ভেঙেচুরে–

আছে অঞ্জলি মোর, প্রসাদ দিয়ে দাও-না পুরে।।

সহজ সুখের সুধা তাহার মূল্য তো নাই,

ছড়াছড়ি যায় সে-যে ওই যেখানে চাই

বড়ো-আপন কাছের জিনিস রইল দূরে।

হৃদয় আমার সহজ সুধায় দাও-না পুরে।।

বারে বারে চাইব না আর মিথ্যা টানে

ভাঙন-ধরা আঁধার-করা পিছন-পানে।

বাসা বাঁধার বাঁধনখানা যাক-না টুটে,

অবাধ পথের শূন্যে আমি চলব ছুটে।

শূন্য-ভরা তোমার বাঁশির সুরে সুরে

হৃদয় আমার সহজ সুধায় দাও-না পুরে।।