অমল কমল সহজে জলের কোলে ‘আনন্দে রহে ফুটিয়া,  
ফিরে না সে কভু ‘আলয় কোথায়’ ব’লে ধুলায় লুটিয়া ।।  
তেমনি সহজে আনন্দে হরষিত  
তোমার মাঝারে রব নিমগ্নচিত,  
পূজাশতদল আপনি কে বিকশিত সব সংশয় টুটিয়া ।।  
কোথা আছ তুমি পথ না খুঁজিব কভু, শুধাব না কোনো পথিকে-  
তোমারি মাঝারে ভ্রমিব ফিরিব প্রভু, যখন ফিরিব যে দিকে ।  
চলিব যখন তোমার আকাশগেহে  
তোমার অমৃতপ্রবাহ লাগিবে দেহে,  
তোমার পবন সখার মতন স্নেহে বক্ষে আসিবে ছুটিয়া ।।