নগুলি মোর সোনার খাঁচায় রইল না-

সেই-যে আমার নানা রঙের দিনগুলি।

কান্নাহাসির বাঁধন তারা সইল না-

সেই-যে আমার নানা রঙের দিনগুলি।।

আমার প্রাণের গানের ভাষা

শিখবে তারা ছিল আশা-

উড়ে গেল, সকল কথা কইল না-

সেই-যে আমার নানা রঙের দিনগুলি।।

স্বপন দেখি, যেন তারা কার আশে

ফেরে আমার ভাঙা খাঁচার চার পাশে-

সেই-যে আমার নানা রঙের দিনগুলি।।

এত বেদন হয় কি ফাঁকি।

ওরা কি সব ছায়ার পাখি।

আকাশ-পারে কিছুই কি গো বইল না-

সেই-যে আমার নানা রঙের দিনগুলি।।