আকাশভরা সূর্য-তারা, বিশ্বভরা প্রাণ

তাহারি মাঝখানে আমি পেয়েছি মোর স্থান

বিস্ময়ে তাই জাগে আমার গান।।

অসীম কালের যে হিল্লোলে জোয়ার-ভাঁটার ভুবন দোলে

নাড়ীতে মোর রক্তধারায় লেগেছে তার টান

বিস্ময়ে তাই জাগে আমার গান।।

ঘাসে ঘাসে পা ফেলেছি বনের পথে যেতে

ফুলের গন্ধে চমক লেগে উঠেছে মন মেতে

ছড়িয়ে আছে আনন্দেরই দান

বিস্ময়ে তাই জাগে আমার গান।।

কান পেতেছি, চোখ মেলেছি, ধরার বুকে প্রাণ ঢেলেছি

জানার মাঝে অজানারে করেছি সন্ধান

বিস্ময়ে তাই জাগে আমার গান।।