আকাশ জুড়ে শুনিনু

ওই বাজে ওই বাজে

তোমারই নাম সকল তারার মাঝে।।

ওই বাজে ওই বাজে

সে নামখানি নেমে এল ভূঁয়ে

কখন আমার ললাট দিল ছুঁয়ে

শান্তিধারায় বেদন গেল ধুয়ে-

আপন আমার আপনি মরে লাজে।।

ওই বাজে ওই বাজে

মন মিলে যায় আজ এই নীরব রাতে

তারায়-ভরা ওই গগনের সাথে।

অমনি করে আমার এ হৃদয়

তোমার নামে হোক-না নামময়।

আধাঁরে মোর তোমার আলোর জয়

গভীর হয়ে থাক্‌ জীবনের কাজে।।

ওই বাজে ওই বাজে

পোস্ট ন্যাভিগেশন