চোখের আলোয় দেখেছিলেম চোখের বাহিরে।

অন্তরে আজ দেখব, যখন আলোক নাহি রে।।

ধরায় যখন দাও না ধরা

হৃদয় তখন তোমায় ভরা।।

এখন তোমার আপন আলোয় তোমায় চাহি রে।।

চোখের আলোয় দেখেছিলেম চোখের বাহিরে।

তোমায় নিয়ে খেলেছিলেম খেলার ঘরেতে

খেলার পুতুল ভেঙে গেছে প্রলয় ঝড়েতে।।

থাক তবে সেই কেবল খেলা,

হোক-না এখন প্রাণের মেলা ।।

তারের বীণা ভাঙল, হৃদয়-বীণায় গাহি রে।

চোখের আলোয় দেখেছিলেম চোখের বাহিরে।

অন্তরে আজ দেখব, যখন আলোক নাহি রে।