ভালবেসে সখি নিভৃতে যতনে আমার নামটি লিখো

তোমার মনেরও মন্দিরে।।

আমারও পরাণে যে গান বাজিছে তাহার তালটি শিখো

তোমার চরণ মঞ্জিরে।।

ভরিয়া রাখিও সোহাগে আদরে

আমার মুখর পাতি তোমার প্রাসাদ প্রাঙ্গণে

মনে করে সখি বাঁধিয়া রাখিও

আমার হাতেরও রাখি তোমার কনক কঙ্কনে।।

আমারও লতার একটি মুকুল খুলিয়া তুলিয়া রেখো

তোমার অলক বন্ধনে

আমারও স্মরণ শুভসিন্দুরে একটি বিন্দু এঁকো

তোমার ললাট চন্দনে

আমারও মনেরও মোহেরও মাধুরি

মাখিয়া রাখিয়া দিও তোমার অঙ্গ সৌরভে

আমারও আকুল জীবন মরণ টুটিয়া লুটিয়া নিও

তোমার অতুল গৌরবে।।