“কিলোমিটারে বার হাজার আর

মাইলে হাজার সাত।

এত দূর থেকেও সাথে আছি

জেনো স্বপ্নের শাহবাগ।।

পাহাড়া দিচ্ছি তোমার শরীর

তোমার আত্মাটাও

শাহবাগ তুমি শত কুয়াশায়

এবার পথ দেখাও।

কত শোষণ আর কত অপমান

মুখ বুজে সয়ে সয়ে

তোমায় নিয়েই রুখতে আমি

দাঁড়াই নির্ভয়ে।

আশার যে দীপ জ্বেলেছো তুমি

নিভবে না তো আর

শাহবাগ তুমি প্রাণে প্রাণে আজ

খুলেছো নতুন দ্বার।

ভেদাভেদ ভুলে দলাদলি ভুলে

আমরা হয়েছি এক।

আমাদের নিয়ে খেলেছিলি যারা

তারা তাকিয়ে দ্যাখ!

শাহবাগ তুমি জ্বলে উঠো

আজ নতুন চেতনায়

গণ বিমুখ রাজনীতি

আজ- মরণ যন্ত্রণায়।

শ্লোগানে শ্লোগানে মুখরিত স্বদেশ

মুক্তির গান গায়।

এত দূর থেকেও শাহবাগ তোমার

আওয়াজ শোনা যায়।”