কেন বঞ্চিত হব চরণে!

আমি কত আশা করে বসে আছি, পাব জীবনে না হয় মরণে

আহা! তাই যদি নাহি হবে গো,-

পাতকী-তারণ-তরীতে তাপিত আতুরে তুলে না লবে গো,-

হয়ে পথের ধুলায় অন্ধ, এসে দেখিব কি খেয়া বন্ধ?

তবে পারে বসে “পার করো” বলে পাপী কেন ডাকে দীন-শরণে?

আমি শুনেছি হে তৃষাহারি!

তুমি এনে দাও তারে প্রেম-অমৃত, তৃষিত যে চাহে বারি।।

তুমি আপনা হইতে হও আপনার, যার কেহ নাই, তুমি আছ তার,

এ কি সব মিছে কথা? ভাবিতে যে ব্যথা বড়ো বাজে, প্রভু মরমে।।

[মিশ্র খাম্বাজ, জলদ একতালা]