আমরা নেহাত্ গরীব আমরা নেহাত্ ছোট ;

তবু আজি সাত কোটি ভাই জেগে ওঠো ||

জুড়ে দে ঘরের তাঁত সাজা দোকান ;

বিদেশে না যায় ভাই গোলারি ধান ;

আমরা মোটা খাব, ভাই রে প’রবো মোটা ;

মাখবো না ল্যাভেন্ডার, চাই নে ‘অটো’ ||

নিয়ে যায় মায়ের দুধ পরে দুয়ে’

আমরা, রব কি উপোসী ঘরে শুয়ে ?

হারাস্ নে ভাই রে, আর এমন সুদিন

মায়ের পায়ের কাছে এসে জোটো ||

ঘরের দিয়ে আমরা পরের মেঙে ;

কিন্ বো না ঠুন্ কো কাঁচ, যায় যে ভেঙে ;

থাকলে, গরীব হয়ে, ভাই রে, গরীব চালে,

তাতে হ’বে নাকো মান খাটো ||