ধীরে সমীরে চঞ্চল নীরে

খেলে যবে মন্দ হিল্লোল

বিগলিত-কাঞ্চন সন্নিভ-শশধর

জল মাঝে খেলে মৃদু দোল্ ।।

যবে, কনক প্রভাতে নব রবি সাথে

জাগে সুষুপ্ত ধরা-

পরিমল-পূরিত কুসুমিত কাননে

পাখি গাহে সুমধুর বোল্ ।।

যবে, শ্যামল শস্যে বিস্তৃত প্রান্তর

রাজে, মোহিয়া মন প্রাণ;

সান্ধ্য-সমীরণ চুম্বিত অঞ্চল

শীত শিশির করে পান।।

কোটি নয়ন দেহ কোটি শ্রবণ প্রভু

দেহ মোরে কোটি সুকণ্ঠ;

হেরিতে মোহন ছবি শুনিতে সে-সঙ্গীত

তুলিতে তোমারি যশরোল।।

তাল:কাহার্ বাঁ