স্বপনে তাহারে কুড়ায়ে পেয়েছি

রেখেছি স্বপনে ঢাকিয়া,

স্বপনে তাহারি মু’খানি নিরখি’,

স্বপন কুহেলি মাখিয়া।।

তারে বরমালা দিনু স্বপনে\*

হল হৃদি বিনিময় গোপনে

স্বপনে দু’জনে প্রেম আলাপনে

যাপি সারা নিশি জাগিয়া।।

করি স্বপ্নে মিলন সুখ গান

করি স্বপ্নে প্রণয় অভিমান,

হয় স্বপ্নে প্রেম কলহ,

যায় গো, স্বপনেরি সনে ভাঙিয়া।

যা কিছু আমার দিতে পারি সব

সুখ স্বপনেরি লাগিয়া।।

\*পাঠান্তর- ‘(তা’রে) বরমালা দিনু স্বপনে’

তাল: দাদ্রা্