ঠিক যেখানে চলতে গেলে ঘাসে ডুবে পা

শিরীষ বটের শাখায় শাখায় পাখির জটলা

বৃষ্টি রোদে ধোয়া আকাশ মাটির সবুজ গা

আহা সেইটি আমার গা, আহা সেইটি আমার গাঁ।

সূর্যি ও চাঁদ প্রথম আলোয় দেখে যে তার মুখ

সেই খুশি হয় শ্রাবণে জুঁই ফাগুনে কিংসুক।

হিমছড়ি ঐ নদী শান্ত নিরবধি।

তার বুকেতে ভেসে চলে ছইহাতা ঐ না।।

আহা সেইটি আমার গা, আহা সেইটি আমার গাঁ।

আহা রূপশালী ঐ ধান আরে মিঠে পাতার পান।

উদাস বাউল গান

আর সহজ সরল মানুষেরাই আমার গাঁয়ের প্রাণ

আমার গাঁয়ের প্রাণ

শহর জীবন থাক পিছে থাক এসো কিছুক্ষণ

পল্লী মায়ের কুটির ঘরে রইলো নিমন্ত্রণ

দেবো প্রীতি সুধা মিটবে মনের ক্ষুধা।

ক্লান্তি তোমার শান্তি সুখের পাবে ঠিকানা

আহা সেইটি আমার গা, আহা সেইটি আমার গাঁ।