শোন বলি একটি কথা আজ।

মন দেয়া মন নেয়া

সে যে বড়ই কঠিন কাজ।।

শোন বলি শোন মহারাজ

সা রে মা গা

রে গা পা মা

সারে সারে রেগা…

ভাল যদি বাসিতে চাও

চোখে প্রেমের সুরমা নাও।

(মুখে বলো)

সখী গো…

মুখে বলো সখী সখী

প্রেমে সকল কাজ

শোন বলি একটি কথা আজ

(কি বুঝলে)

দিতে ভালবাসারই দাম

ভুলে যাবে বাপেরই নাম।

ফতুর হবে বধুর লাগি।

পড়বে মাথায় বাজ

শোন বলি শোন মহারাজ

(কুচ পরোয়া নেই)

তবে তুমি কেন হে কাঁদ

মাথায় কষে পাগড়ী বাধ।

পিঠের দাঁড়া সোজা করে

পড়ো বীরের সাজ।

(কিন্তু)

শরীরটাকে তাগড়া করো

ভাল কোন সালসা ধর।

ছোলা খাও আর ব্যায়াম করো।

ছাড় ছুচোর নাচ।।