তুমি জানবে না কোনদিন

কোথায় আছি একলা আমি কেমন করে

তুমি জানবে না কোনদিন

তোমায় ডাকি কেন আজো ঘুমের ঘোরে

তুমি জানবে না কোনদিন

কেন কাঁদি আড়ালে আমি তোমার চিঠি পড়ে

তুমি জানবে না কোনদিন।

তুমি জানবে না

একলা কেন আকাশ দেখি শেষ বিকেলে

তুমি জানবে না কোনদিন

স্মৃতির জলে ভিজি কেন বৃষ্টি এলে

কেন কাঁদি আড়ালে আমি তোমার চিঠি পড়ে

তুমি জানবে না কোনদিন।।

তুমি জানবে না

বুকের ভেতর পুরনো সুর কেন বাজে

তুমি জানবে না

কেন আমি পালিয়ে বেড়াই নিজের মাঝে

তুমি জানবে না কোনদিন

কেন কাঁদি আড়ালে আমি তোমার চিঠি পড়ে

তুমি জানবে না কোনদিন।