কোন মেস্তরি নাও বানাইলো এমন দেখা যায়

ঝিলমিল ঝিলমিল করে রে ময়ূরপঙ্খী নায়।।

চন্দ্র-সূর্য বান্ধা আছে নাওয়েরই আগায়

দূরবীনে দেখিয়া পথ মাঝি-মাল্লায় বায়

ঝিলমিল ঝিলমিল করে রে ময়ূরপঙ্খী নায়।।

রঙ-বেরঙের যতো নৌকা ভবের তলায় আয়

রঙ-বেরঙের সারি গাইয়া ভাটি বাইয়া যায়

ঝিলমিল ঝিলমিল করে রে ময়ূরপঙ্খী নায়।।

জারি গায়ে ভাটি বায়ে করতাল বাজায়

মদন মাঝি বড়ই পাজি কতো নাও ডুবায়

ঝিলমিল ঝিলমিল করে রে ময়ূরপঙ্খী নায়।।

হারা-জিতা-ছুবের বেলা কার পানে কে চায়

পাছের মাঝি হাল ধরিয়ো ঈমানের বৈঠায়

ঝিলমিল ঝিলমিল করে রে ময়ূরপঙ্খী নায়।।

বাউল আব্দুল করিম বলে বুঝে উঠা দায়

কোথা হইতে আসে নৌকা কোথায় চলে যায়

ঝিলমিল ঝিলমিল করে রে ময়ূরপঙ্খী নায়।।