আমি-তুমি দুইজন ছিলাম, এখন আমি একেলা

আর জ্বালা, আর জ্বালা সয়না গো সরলা।।

দুনিয়া ঘুরিনু ঠাই, দুঃখ কইবার জায়গা নাই

মনের দুঃখ কারে জানাই বসে কাঁদি নিরালা

আর জ্বালা, আর জ্বালা সয়না গো সরলা।।

দুঃখে আমার জীবন গড়া, সইলাম দুঃখ জনমভরা

হইলাম আমি সর্বহারা এখন যে আর নাই বেলা

আর জ্বালা, আর জ্বালা সয়না গো সরলা।।

আর কতো সয় কোমল প্রানে, আর কতকাল ঘুরবো বনে

আর কতদিন দুই নয়নে বহাবো নদী-নালা

আর জ্বালা, আর জ্বালা সয়না গো সরলা।।

তুমি চলে গেলে দূরে, প্রাণ-পাখি যাইতে চায় উড়ে গো

যে পাখিরে জনমভরে খাওয়াইলাম দুধ-কলা

আর জ্বালা, আর জ্বালা সয়না গো সরলা।।

বলে করিম দীনহীনে, কতো কথা উঠে মনে গো

তুমি বিনে এ ভুবনে ভাঙ্গিল ভবের খেলা

আর জ্বালা, আর জ্বালা সয়না গো সরলা।।