কেমনে ভুলিবো আমি বাঁচি না তারে ছাড়া

আমি ফুল বন্ধু ফুলের ভ্রমরা

সখী লো আমি ফুল বন্ধু ফুলের ভ্রমরা।।

না আসিলে কালো ভ্রমর, কে হবে যৌবনের দোসর

সে বিনে মোর শুন্য বাসর, আমি জিয়ন্তে মরা

আমি ফুল বন্ধু ফুলের ভ্রমরা

সখী লো আমি ফুল বন্ধু ফুলের ভ্রমরা।।

কূলমানের আশা ছেড়ে, মন প্রান দিয়াছি যারে।

এখন সে কাঁদায়া মারে, একি তার প্রেমের ধারা

আমি ফুল বন্ধু ফুলের ভ্রমরা

সখী লো আমি ফুল বন্ধু ফুলের ভ্রমরা।।

আসার পথে চেয়ে থাকি, যারে পাইলে হবো সুখি।

এ করিমের মরণ বাতি হইলো না অঝোরধারা

আমি ফুল বন্ধু ফুলের ভ্রমরা

সখী লো আমি ফুল বন্ধু ফুলের ভ্রমরা।।