ও বক্ বক্ বকম্ বকম্ পায়রা তোদের রকম সকম দেখে

মুখ টিপে যে হাসছে ভোরের আকাশটা দূর থেকে।।

খোলা হাওয়ার ওই যে আলোর ঝরণা ঝরানো

রঙ বেরঙের নতুন খুশীর মাতন ছড়ানো

শুনিস্‌ নাকি মিষ্টি সুরে বলছে ওরা ডেকে

পাখনা মেলে আয়না চলে বাঁধন ফেলে রেখে।।

লোটন লোটন পায়রা তোরা ঝোঁটন বেঁধে নে

নে হারিয়ে যাওয়া সুরে প্রাণের বাঁশী সেধে নে।

একটু আরাম একটু সুখের মিথ্যে আশাতে

যেচে কেন বন্দী থাকিস ছোট্ট বাসাতে

যা চলে যা অবাধ ডানায় স্বপ্ন চোখে এঁকে

অথৈ নীলে নতুন দিনের সোনালী রোদ মেখে।।