বাউলা বাতাস আউলা চুলে লাগলো দোলা

গান ধরেছে পথের ধারে আত্মভোলা।

সে গানে সুর থাকেনা লয় থাকেনা

এমন সে গান—

তবু সে মন কেড়ে নেয়, প্রাণ কেড়ে নেয়

এমন সে টান।

পারেনা সবাই হতে বিন্দুধারী

পুরুষের উৎস জানি শুধুই নারী।

দেহ আর দেহের সুরে মনের ভাষায়

আপনাকে খুঁজে বেড়াই ভালোবাসায়।

নিজেতেই লীন হয়ে যাই দিন সারাটা

সাথী সেই সংগিনী আর দোতারাটা।

আঁধারে মগ্ন প্রেমে চাঁদের সাথে

পেয়েছি তোমার দেখা শুক্লারাতে।