আকাশের সিঁড়ি বেয়ে যখন সন্ধ্যা-মেয়ে

এক-পা এক-পা করে নামতে থাকে

তখন আমার মন মনে হয় ফুলবন

একটি একটি ফুল ফুট্ তে থাকে॥

বিন্দু বিন্দু ঐ তারার আলো

ছন্দে গন্ধে মন আজ ভরালো

অল্প অল্প করে তোমার ছবি

একটু একটু করে হৃদয় আঁকে॥

লজ্জা লজ্জা রাঙা সন্ধ্যা এলে

লক্ষ লক্ষ তারা সাজায় গগন

স্বপ্ন স্বপ্ন মনে হয় যে তখন।

মন্দ মন্দ ঐ ফাগুন হাওয়া

লগ্ন মগ্ন করে কাছেই চাওয়া

আস্তে আস্তে তাই কখন জানি

এক্ লা এক্ লা মন ভাবতে থাকে॥