তোমার আমার ঠিকানা পদ্মা মেঘনা যমুনা

গঙ্গার স্রোত ধরে পেয়েছি চলার নিশানা।।

কন্ঠের সুর কোনও মানে না ভাষা

হৃদয়ের ভাষাতেই মেটে পিপাসা

সাত মহাসাগরের উজানে ভেসে

আমরা যেখানে থামি —-সেই সীমানা।।

যেখানে কান্না আর রক্ত মেঘে

আঁধারের বাঁধ ভেঙে সূর্য ওঠে আকাশে আবার

সেখানে নিশানা আছে এগিয়ে যাবার।

যখন আখের স্বাদ নোনতা লাগে

লবঙ্গ বনে ঝড়ের হাওয়ারা জাগে

এক বুক ভালবাসা উজাড় করা

যেখানে ফসল ফলে প্রাণের সোনা।।