সামনে পিছে ডাইনে বামে

চলতি বাসে কিংবা ট্রামে

এখানে যাও সেখানে যাও

লাইন লাগাও লাইন লাগাও।।

হাট-বাজারে পথে-ঘাটে

হাসপাতালে খেলার মাঠে

ঘরের থেকে পা বাড়িয়ে

দেখবে আছে লোক দাঁড়িয়ে।

রেলের গাড়ির টিকিট কাটে

বায়স্কোপে শ্মশানঘাটে

এ দিকে চাও যে দিকে চাও

লাইন লাগাও লাইন লাগাও॥

ছোট-বড় আট বা আশি

মিষ্টি-মুখের মুচ্কি হাসি

চলবে না আর চলবে না আর চলবে না আর।

সব খানেতে লাইন আছে

লাইন রাখার আইন আছে

চলতি পথে সবার কাছে

আইন ভাঙার “ফাইন” আছে

নিয়ম কানুন নয় তো মিছে

আসলে পরে সবার পিছে

পিছনে যাও পিছনে যাও পিছনে যাও॥