মাটির প্রদীপ রয় যে চেয়ে নীল গগনে

নয়ন মেলে সন্ধ্যাতারার নিমন্ত্রণে।।

চোখের চাওয়ায় সাঁঝের হাওয়ায় সুর এলো

কুলায় ফেরা পাখীরা সব গান পেলো

মল্লিকা দল গন্ধ উতল আপন হারা আপন মনে

সন্ধ্যা তারার নিমন্ত্রণে নীল গগনে।।

সাধের শিশির প্রাণ দুলিয়ে কয়

মন মুকুরে ধরেছে চাঁদ আর সে দূরে নয়গো আর দূরে সে নয়।

সাগর হিয়ায় মিলায় নদী গান গেয়ে

পেয়েছি যা ধন্য আমি তাই পেয়ে

স্বপন ভরা নয়ন বলে

দেখা পেলাম শুভক্ষণে শুভক্ষণে।।