তাকডুম তাকডুম বাজাই

আমি তাকডুম তাকডুম বাজাই

বাংলাদেশের ঢোল

সব ভুলে যাই

তাও ভুলি না বাংলা মায়ের কোল

বাংলা জনম দিলা আমারে ।।

তোমার পরান আমার পরান

এক নাড়িতে বাঁধা রে

মা-পুতের এ বাঁধন ছেড়ার

সাধ্য কারো নাই

সব ভুলে যাই

তাও ভুলি না বাংলা মায়ের কোল

মা তোমার মাটির সুরে সুরেতে ।।

আমার জীবন জুড়াইলা মাগো

বাউল ভাটিয়ালিতে

পরান খুইলা মেঘনা তিতাস

পদ্মারই গান গাই

সব ভুলে যাই

তাও ভুলি না বাংলা মায়ের কোল

বাজে ঢোল নরম গরম তালেতে

বিসর্জনের ব্যাথা ভোলায়

আগমনের সুরেতে

বাংলাদেশের ঢোলের বোলে

ছন্দ পতন নাই

সব ভুলে যাই

তাও ভুলি না বাংলা মায়ের কোল