আজ নয় গুন গুন গুঞ্জন প্রেমে

চাঁদ ফুল জোছনার গান আর নয়

ওগো প্রিয় মোর খোল বাহু ডোর

পৃথিবী তোমারে চায়।

আর নয় নিস্ফল ক্রন্দন

শুধু নিজের স্বার্থের বন্ধন

খুলে দাও জানালা আসুক

সারা বিশ্বের বেদনার স্পন্দন

ধরনীর ধুলি হোক চন্দন

টিকা তার মাখে আজ

পরে নাও পরে নাও পরে নাও।

কার ঘরে প্রদীপ জ্বলেনি

কার বাছার অন্ন মেলেনি

কার নেই আশ্রয় বর্ষায়

দিন কাটে ভাগ্যের ভরসায়

তুমি হও একজন তাদেরই

কাঁধে আজ তার ভার

তুলে নাও তুলে নাও তুলে নাও।।