বিচারপতি তোমার বিচার করবে যারা

আজ জেগেছে এই জনতা, এই জনতা।।

তোমার গুলির, তোমার ফাঁসির,

তোমার কারাগারের পেষণ শুধবে তারা

ও জনতা এই জনতা এই জনতা।।

তোমার সভায় আমীর যারা,

ফাঁসির কাঠে ঝুলবে তারা।।

তোমার রাজা মহারাজা,

করজোরে মাগবে বিচার।।

ঠিক যেন তা এই জনতা।

তারা নতুন প্রাতে প্রাণ পেয়েছে, প্রাণ পেয়েছে।

তারা ক্ষুদিরামের রক্তে ভিজে প্রাণ পেয়েছে।।

তারা জালিয়ানের রক্তস্নানে প্রাণ পেয়েছে।।

তারা ফাঁসির কাঠে জীবন দিয়ে

প্রাণ পেয়েছে, প্রাণ পেয়েছে।।

গুলির ঘায়ে কলজে ছিঁড়ে প্রাণ পেয়েছে,

প্রাণ পেয়েছে এই জনতা।

নিঃস্ব যারা সর্বহারা তোমার বিচারে।

সেই নিপীড়িত জনগণের পায়ের ধারে।।

ক্ষমা তোমায় চাইতে হবে

নামিয়ে মাথা হে বিধাতা।।

রক্ত দিয়ে শুধতে হবে।

নামিয়ে মাথা হে বিধাতা।।

ঠিক যেন তা এই জনতা।

বিচারপতি তোমার বিচার করবে যারা

আজ জেগেছে এই জনতা, এই জনতা।।