বুলবুল পাখি ময়না টিয়ে

আয় না যা না গান শুনিয়ে।

দূর দূর বনের গান।

নীল নীল নদীর গান।

দুধভাত দেব সন্দেশ মাখিয়ে।।

ঝিলমিল ঝিলমিল ঝর্ণা যেথায়

কুলকুল কুলকুল রোজ বয়ে যায়

ব্যাঙ্গমা ব্যাঙ্গমী গল্প শোনায়

রাজার কুমার পক্ষীরাজ চড়ে যায়।

ভোরবেলা পাখনা মেলে দিয়ে তোরা-

এলি কি বল না সেই দেশ বেরিয়ে?।।

কোন গাছে কোথায় বাসা তোদের?

ছোট্ট কি বাচ্চা আছে তোদের?

দিবি কি আমায় দুটো তাদের?

আদর করে আমি পুষব তাদের

সোনার খাঁচায় রেখে ফল দেব খেতে

রাতে কৃষ্ণনাম দেব শুনিয়ে।।