পথ হারাবো বলেই এবার পথে নেমেছি

সোজা পথের ধাঁধায় আমি অনেক ধেঁধেছি।

নিষেধের পাহারাতে ছিলেম রেখে ঢেকে

সে কখন গেছে ফিরে আমায় ডেকে ডেকে।

নয়ন মেলে পাবার আশায় অনেক কেঁদেছি

এই নয়নে পাবো বলেই নয়ন মুদেছি।

চেনা শোনা জানার মাঝে কিছুই চিনি নি যে

অচেনায় হারায়ে তাই আবার খুঁজি নিজে

সে যে গান শুনিয়েছিল হয়নি সেদিন শোনা

সে গানের পরশ লেগে হৃদয় হল সোনা।

রাগের ঘাটে ঘাটে তারে মিছেই সেধেছি

সুর হারাবো বলেই সেতার সুরে বেঁধেছি।