যদি জানতে গো তুমি জানতে

কেন এই মন আমার ছন্দবিহীন ছন্দে গেয়ে যায়

হারালো সুর সে যে তোমার চোখে চেয়ে কখন মনের অজান্তে

পান্থ আমি তোমার পথে যেতে পথ ভোলা দুস্তর প্রান্তে।

তুমি জান কি আমি এলাম জীবন দিগন্তে?

সান্ত্বনা মোর এই শুধু আমি পাড়ি দিয়েছি বসন্তে

ঝরা ফুলে ফুলে গেছে ছেয়ে এই জীবন বনান্তে।

আর ডেকোনা মোরে ডেকোনা সকরুণ সুরেতে ডেকোনা

যা কিছু মোর গান ছিল সুরে সুরে মনেতে রেখোনা

ফিরে যাব না যাব না আমি আর প্রেমেরি একান্তে।।