সাদা ময়লা রঙ্গিলা পালে

আউলা বাতাস খেলে

আর কাদায় ভরা মনের মধ্যে

জলের সন্তরণ

সদ্য ফোঁটা কুঁড়ির মধ্যে ভ্রমরে গান তোলে

আর কামে ভরা দেহের মধ্যে জলের সন্তরণ ।।

হাজা মজা এক পুকুর তার

ভিতরে শিং মাছ

জংলা ভরা খেতের ভিতর

গরম দেহের আঁচ

নির্বিবাদে নারীর সঙ্গে মিলল যখন নর

পাল উড়াইয়া নৌকা গেল বাতাসে সরসর

কালো জলের নোংরা সবই মিলায় যে নির্ভুল

শাস্ত্রে তবু সব কলমই

ঝরায় কালো ফুল

জীবন শাস্ত্রে মন্ত তোলে

ভ্রমর গুঞ্জন

জীবন ফুলে থাকে যদি সাদায় ভরে মন

গায়ের ময়লা রঙীলা জামায় পুতিঁগন্ধ গোলাপ

আর আর্বেলিয়ার ময়লা মনে হাতির সন্তরণ

ধনীর আহার কারো পেটে গন্ধভরা জোলাপ

আর বাসিভাতে পান্তা দিলে মনের সন্তরণ ।।

মাটি সাবান খাঁটি যে তার ভিতরে সোডিয়াম

প্যাকেট ভরা সাবান জুড়ে গন্ধভরা দাম

ট্যাপের জলে যায় না কোন দেহের সন্তাপ

নদীর জলই ধুয়ে দিল দেহের যত পাপ

শাস্ত্রে লেখা সব নদী যে চলে সরল বায়ে

জীবন নদী আঁকা-বাঁকা তার ভিতরে নায়ে

নর-নারীর হাঁড়ি-পাতিলে ধোঁয়ারই সংসার

মিলন কি হয় সাগরে শেষে আরেকবার

সাদা ময়লা……।।