একজনে আছে এই দুনিয়ায়

যাকে নিয়ে স্বপ্ন সাজাই,

রেখেছি তাকে মনের আঙিনায়

তাকে নিয়ে ছন্দ গোছাই।

সে আছে তবু অনেক দূরে তবু

অনেক কাছে বলে মনে হয়

তার মনের প্রেম নিয়ে গল্প লিখি

পায় রূপকথার পরিচয়।

তার মত শোভন এই দুনিয়ায়

কেউ নেই আর,

গোপনে প্রেম দিয়ে চলে যায় আড়ালে

সে প্রেমের কারিগর…

মনের বাগানে শত শত ফুল

তাকে দেব বলে ভাবি,

একজোড়া কপোতকে ডেকে বলি,

“তোরা কি ফুল দিতে যাবি?”

সে গোপনে ভালবেসে যায়

আড়ালে নিজেকে রাখতে চায়,

তার প্রেমকে রেখে দিই

প্রিয় গানের সুরের বাজনায়।

আমিও আড়ালে থাকি

এ মনের আবেগ সহচর।

তিনটি গোলাপ লাল হলুদ সাদা

এনে তাকে দিতে চাই,

একবার আসুক সে সামনে আমার

প্রাণ ভরে দেখতে চাই।

তার জন্যেই তো সব রাখা

সে কথা জানে আমার বিধাতা,

ফুল, পাখিকে তার গল্প বলি

সে আমার অবিনাশী কবিতা।

মনে পড়লেই তাকে

ওঠে আবেগী ঝড়, নিরন্তর।