এইভাবে ছাই জমা অ্যাশট্রে

পারেনি তোমায় ভালোবাসতে

শুধু লুকিয়ে ছিল কিছু আগুন

যারা এনে দিতো ফাগুন

কোন তীব্র কষ্টের সন্ধ্যায়

মোহময় শারদ সন্ধ্যায়।

ইচ্ছেরা এমন আনাড়ি

তোমার পাড়ায় কার্ফু জারি

করেছে ভীষণ ঈর্ষায়।

তবু লুকিয়ে আছে কিছু আগুন

যারা ঠিক এনে দেবে ফাগুন

জাদুময় কোন এক সন্ধ্যায়

ঘোর লাগা শারদ সন্ধ্যায়।

বেহিসেবী ভুলে তুমি বন্ধু

আঙুল ছোঁয়া জলের ফোঁটা

সমুদ্রে তোমার গল্প লেখা।

আজো লুকিয়ে আছে কিছু আগুন

যারা ঠিক এনে দেবে ফাগুন

পরিচিত কোনো এক সন্ধ্যায়

মোহময় শারদ সন্ধ্যায়।