পায়ে পায়ে পথ চলা

কুয়াশায় ঢাকা এ শহরে

খয়েরী চাদরে জড়ানো আমি

আর জড়ানো শীতের আদরে

পায়ে পথ চলা মেঘে ঢাকা ভোরের আলোতে

যতদূর চোখ যায় নেই যে কেউ আর

আমি একা ভোরের আলোতে

শুকিয়ে যাওয়া পাতাগুলো

এই পায়ের চিহ্ন রেখে দেয়

তবে বেঁচে থাকা মানুষগুলো কেন

হৃদয়ের চিহ্ন মুছে দেয়?

ভুলতে তুমি পারবে না আমার এ গান

ভুলতে তুমি পারবে না এই ভোরের অভিমান

ভুলতে তুমি পারবে না সেই নিঃশর্ত উপহার

আমার প্রেম

লিখে যাই আজও তোমায় নিয়ে

শব্দ, গল্প আর কবিতা

তাকিয়ে থাকি আজও খয়েরী দেয়ালে

টাঙ্গানো যে তোমার ছবিটা

শর্ত ছিলোনা, শর্ত আজও নেই

নিঃশর্ত এ প্রেমে

অলিখিত আজও চাওয়া আমার

ভুলবে না তুমি আমাকে।