বুকের বক্রতা বুকেই রাখতাম,

সময় উজাড় করে দুঃসময়ে,

মহাকালের খুব আশেপাশে

পর্দার আড়ালে ছায়া-শরীরে,

জাগতিক চেতনায় দাঁড়ালাম৷

সুরেলা কোন বাঁশির সুর,

দূরের পথিকের কাছেই মধুর৷

অজানা অনুভূতির মেলামেশা,

জানাজানির পর বোবা ভাষা৷

অশরীরিকে স্পর্শ করা যায়,

কল্পনার অবয়বে সবটুকুই৷

অন্তর মেললে আত্মার কাছে,

বিবেকের শুভ্রতায় বুদবুদ ভাসে;

অনন্ত নীলে বিলীন হয়ে রয়৷

ফেরারী চেতনা পাশ ফিরে চায়,

হাতের রেখা আড়শীর উপরে,

নিয়তির কাঁটা-ছেঁড়ার ক্ষীণ প্রবাহ,

রবাহুতরা অনাহুত, অলস অবচেতনায়৷