অচিন পাখি দিল ফাঁকি, উদাস বাউল কাকে ডাকি

জলের মাঝে জীবনগুলো, তেপান্তরের পাথর ধুলো

সাগর তীরের জীবন দেয়াল,

সূর্যটাকে রাখিস খেয়াল

গাছের চূড়ায় নতুন শহর, নদী পানি ফুলের বহর

সময় কাঁটা আতশবাজি, কাঁটাতারে বৃক্ষরাজি

স্বপ্ন দহণ পূণ্য না সয়

সত্যবচন ধর্মে না রয়

কথার মাঝে নোনা দেয়াল

সূর্যটাকে রাখিস খেয়াল

কল্প সাধন মাতাল হাওয়া, আপন পথে হারিয়ে যাওয়া

জীবন দেখার অবাক টানে, সরল রেখার অন্য মানে

তোমার আমার কাঁচের দেয়াল

সূর্যটাকে রাখিস খেয়াল