আমি এক যাযাবর, আমি এক যাযাবর

পৃথিবী আমাকে আপন করেছে, ভুলেছি নিজের ঘর।।

আমি গঙ্গার থেকে মিসিসিপি হয়ে ভলগার রূপ দেখেছি

অটোয়ার থেকে অস্ট্রিয়া হয়ে প‌্যারিসের ধূলো মেখেছি

আমি ইলোরার থেকে রং নিয়ে দূরে শিকাগো শহরে দিয়েছি

গালিবের শের তাশখন্দের মিনারে বসে শুনেছি।।

মার্ক টোয়েনের সমাধিতে বসে গোর্কির কথা বলেছি

বারে বারে আমি পথের টানেই পথকে করেছি ঘর

তাই আমি যাযাবর, তাই আমি যাযাবর।।

বহু যাযাবর লক্ষ্যবিহীন, আমার রয়েছে পণ

রঙের খনি যেখানে দেখেছি, রাঙিয়ে নিয়েছি মন

আমি দেখেছি অনেক গগনচুম্বী অট্টালিকার সারি

তার ছায়াতেই দেখেছি অনেক গৃহহীন নরনারী

আমি দেখেছি অনেক গোলাপ-বকুল, ফুটে আছে থরে থরে

আবার দেখেছি না ফোটা ফুলের কলিরা, ঝরে গেছে অনাদরে

প্রেমহীন ভালোবাসা বেসে বেসে, ভেঙ্গেছি সুখের ঘর।।

পথের মানুষ আপন হয়েছে, আপন হয়েছে পর

তাই আমি যাযাবর, আমি এক যাযাবর।।