বিমূর্ত এই রাত্রি আমার

মৌনতার সুতোয় বোনা

একটি রঙ্গিন চাদর।

সেই চাদরের ভাজে ভাজে

নি:শ্বাসেরই ছোঁয়া।

আছে ভালবাসা, আদর।

কামনার গোলাপ রাঙা

সুন্দর এই রাত্রিতে

নীরব মনের বর্ষা,

আনে শ্রাবণ, ভাদর।

সেই বরষায় ঝড়ো ঝরে

নি:শ্বাসেরই ছোঁয়া।

আছে ভালবাসা, আদর।

ঝরে পড়ে ফুলেরমত

মিষ্টি কথার প্রতিধ্বনি,

ছড়ায় আতর,

যেন ছড়ায় আতর।

পরিধিহীন শংকামুখি নির্মল অধর

কম্পন কাতর, কম্পন কাতর।

নিয়ম ভাঙ্গার নিয়ম এ যে,

নিয়ম ভাঙ্গার নিয়ম এ যে

থাক না বাধার পাথর।

কোমল আঘাত, প্রতি-আঘাত,

কোমল আঘাত, প্রতি-আঘাত,

রাত্রি নিথর কাতর।

দূরের আর্তনাদের নদীর

ক্রন্দন কোন ঘাটের

দূরের আর্তনাদের নদীর

ক্রন্দন কোন ঘাটের

ভ্রূক্ষেপ নেই, পেয়েছি আমি

আলিঙ্গনের সাগর।

সেই সাগরের স্রোতেই আছে

নি:শ্বাসেরই ছোঁয়া,

আছে ভালবাসা, আদর।