গঙ্গা আমার মা পদ্মা আমার মা

ও ও তার দুই চোখে দুই জলের ধারা মেঘনা যমুনা।।

একই আকাশ একই বাতাস

এক হৃদয়ের একই তো শ্বাস।

দোয়েল কোয়েল পাখির ঠোটে একই মুর্ছনা।

ও ও তার দুই চোখে দুই জলের ধারা মেঘনা যমুনা।।

এপার ওপার কোন পাড়ে জানি না

ও আমি সব খানেতে আছি

গাঙ্গের জলে ভাসিয়ে ডিংগা

ও আমি পদ্মাতে হই মাঝি

শংখ চিলের ভাসিয়ে ডানা

ও আমি দুই নদীতে নাচি

একই আশা ভালবাসা কান্না হাসির একই ভাষা।

দুঃখ সুখের বুকের মাঝে একই যন্ত্রনা

ও ও তার দুই চোখে দুই জলের ধারা মেঘনা যমুনা।।