একদিন আমি হেটে চলেছি পথে একা

হঠাৎ হোঁচট খেয়ে থমকে দেখি

চারিদিকে আঁধার

আঁধার আর আঁধার

আঁধার আর অজ্ঞতা

কোন দিন আমি গাইব সেই গান

যে গানে থাকবে না মলিন অহংকার

কোন দিন আমি গাইব সেই গান

যে গানে থাকবে শুধু জোসনার সচ্ছতা

আলোয় আলোয় ভরা চারিদিকে

তবু কেন ঘরে এত আঁধার

শুনি তবু শুনিনা

বুঝি তবু বুঝিনা

গানের মত গান নিয়ে কেন তাই

কোন দিন আমি গাইব সেই গান

যে গানে থাকবে মহাশুন্যের উদারতা

কোন দিন আমি গাইব সেই গান

যে গানে থাকবে সাগরের গানচিলের ডাক

বন্দী আমি নিজে নিস্তব্ধতায়

কন্ঠে আমার নেই কোন সুর

বন্ধ জানালার পাশে বসে আছি

ফুলের সুবাস পাই

আলোর দরজা খুলেও কেন খুলিনা

বারবার শুধু ছিটকে পড়ি

অশ্লীল কারাগারে

কি যেন কি পাবার

মোহে………..মোহে

একদিন আমি হেটে চলেছি পথে একা