একটি ছেলে হাঁটছে একা

ঝর্না ধোয়া ছোট্ট পথে

বৃষ্টি ভেজা হালকা রোদে

জানে না জীবন কাকে বলে

পাহাড়ী শ্যামল ছায়ায়

জীবন তার স্বপ্নে ঘেরা

কোত্থেকে এক ঝড়ো হাওয়া

এসে নিয়ে গেল তাকে

চারিদিকে সব নেকড়ের দল

আকড়ে ধরে শক্ত করে

কুৎসিত সব গর্জনে

ভেঙ্গে দেয়

ভেঙ্গে দেয় স্বপ্ন

কই তার ছোট্ট আপন

ভালোবাসার নিবিড় বাঁধন

ভেসে গেল ছবি গুলো

জানে না জীবন সে চেনে না

মরূময় তপ্ত বুকে

মরিচিকার মিছে আশায়

ছুটে গিয়ে দেখতে পেল

হায় হায় হায় হায়

চারিদিকে সব শকুনের দল

অপেক্ষায় মাথার উপর

নৃশংস দৃষ্টি দিয়ে

ভেঙ্গে দেয়

ভেঙ্গে দেয় স্বপ্ন

অথচ কত সুন্দর হতে পারতো এ জীবন

শকুন যদি হতো শান্তির পায়রা

অথচ কত সুন্দর হতে পারতো এ জীবন

নেকড়ে যদি হতো হরিণীর অঞ্জন

তবুও ধরে নেকড়ের দল

তবুও ধরে শকুনের দল

জীবনে নামে কাল-বৈশাখ

ভেঙ্গে দেয়

ভেঙ্গে দেয় স্বপ্ন