অনেক সবুজের প্রান্তে তুমি থাকো একাকী

আমি ধূসর, ধূসর হয়ে জেগে থাকি।

অনেক মানুষের ভীড়েও তুমি থাকো একাকী

আমি অনেক আশা নিয়ে বসে থাকি।

হেরে যেতে যেতে যদি থমকে,

এক নিঃশ্বাসে সব পেরিয়ে

রোদ ঝলমলে এক দুপুরে,

যদি ঘুম সব ঘুম ভেঙে যায়

আমি অনেক আশা নিয়ে জেগে থাকি।

দরজার বাইরে রঙীন পৃথিবী,

ধূলো ধূলোমাখা দাঁড়িয়ে আছে

ঝড়ের আশায় তোমার শহরে,

শিরোনামহীন ফুটপাত ঘুমিয়ে গেছে।

একদিন এই ঝড়, তোমার এই শহরে,

ভেজায় যায় সব জানালা তবু আমি বসে আছি।

অনেক মানুষের ভীড়েও তুমি থাকো একাকী।

আমি অনেক আশা নিয়ে জেগে থাকি।